**Sensorinis tyrinėjimas OGMIOS miestelyje: ką sako mūsų pojūčiai apie aplinką?**

**Pamokos tikslas:**

Supažindinti vaikus su miesto erdve per pojūčius (regėjimą, klausą, lytėjimą, uoslę ir kinestezinį pojūtį), lavinti aplinkos pažinimą ir sąmoningumą.

**Uždaviniai:**

1. Tyrinėti aplinką per penkis pojūčius: vaikai mokysis įvardinti ir apibūdinti tai, ką mato, girdi, jaučia, užuodžia ir liečia.
2. Aptarti miesto elementus: išskirti, kurie miesto aplinkos objektai kelia malonius/nepatogius pojūčius (pvz., garsai, paviršiai, kvapai).
3. Lavinti emocinį intelektą: reflektuoti, kaip skirtingi pojūčiai veikia emocijas (kas ramina, kas trikdo).
4. Skatinti bendravimą ir bendradarbiavimą: dirbti poromis ar grupelėmis, dalintis pojūčių patirtimis.

**Pamokos vieta:** OGMIOS miestelis

**Kompetencijos:** pažinimo, kūrybiškumo, komunikavimo, socialinė, emocinė ir sveikos gyvensenos kompetencija.

**Pasiekimų sritis:**  
Vaikai tyrinėja aplinką per pojūčius, įvardija pastebėtus reiškinius, susieja juos su savo patirtimi.

Vaikai savitai reiškia pojūčių patirtis piešdami, aprašydami ar kalbėdami apie jas.

Vaikai susipažįsta su miesto erdvės istorija (karinė praeitis – šiandieninė paskirtis), supranta, kaip keičiasi aplinka ir kam ji skirta.

Dalijasi savo pojūčių patirtimis, mokosi išklausyti, pasakyti aiškiai.

Reflektuodami aptaria, kokie pojūčiai sukelia malonius ar nemalonius jausmus, kaip jie jaučiasi skirtingose erdvėse.

**Reikmenys:** Sensorinių stebėjimų lapai, spalvoti pieštukai, popierius (refleksijai), drėgnos servetėlės (po lytėjimo užduoties).

**Pamokos eiga:**

**1. Įžanga (10 min):**

* Vaikai susirenka nurodytoje vietoje.
* Mokytojas trumpai pristato OGMIOS miestelį kaip buvusią karinę teritoriją, šiandien – pritaikytą žmonių poreikiams (parduotuvės, restoranai, biurai, skverai).
* Aptariama, kas yra pojūčiai – trumpas žaidimas: "Ką jaučiu dabar?" (vaikai užsimerkia ir klausosi aplinkos garsų, bando atspėti, ką girdi).

**2. Sensorinis tyrinėjimas (25 min):**

**Stotelės, kiekvienoje stotelėje pildo užduočių lapą:**

1. **Regėjimas:** pastebėk 5 skirtingas spalvas ir formas aplink (pvz., reklamos, fasadai, augalai), parašyk arba pasakyk kas tai.
2. **Klausa:** klausymosi stotelė – 1 min klausymosi tyloje, tada užrašo, o tie kurie nemoka rašyti pasako, ką girdėjo.
3. **Lytėjimas:** paliesti skirtingus paviršius – medis, metalas, akmuo, stiklas (saugiai!), nusakyti jų savybes.
4. **Uoslė:** prie kavinių, gėlynų – aptarti, ką užuodžia (malonūs/keisti kvapai).
5. **Judesys:** pažaidžiama trumpa judesio užduotis – „Kaip juda tavo kūnas šioje erdvėje?“ atsargiai pereina per bordiūrus.

**3. Aptarimas ir pabaiga (10–15 min):**

* Vaikai pasidalina, kas jiems labiausiai patiko ir kodėl.
* Aptariama: kaip ši vieta „jaučiasi“ – ar tai jauki, triukšminga, rami, įdomi erdvė?
* Vaikai piešia ar užrašo vieną daiktą/vaizdą/pojūtį, kuris jiems įsiminė.